इस वजह से अलग कमरे में भी सो रहे हैं कपल, क्या यह बीमारी है; कैसे होगा इलाज
Snoring And Divorce - Everything You Need To Know. खर्राटे लेना बहुतों के लिए आम प्रॉब्लम होगी लेकिन कुछ सालों से भारत में  इसकी वजह से तलाक के मामले बढ़े हैं। इसे स्लीप डिवोर्स नाम दिया गया है।  पिछले दिनों उत्तरप्रदेश की एक महिला ने अपने पति से तलाक सिर्फ खर्राटों की वजह से मांगा था
खर्राटे लेना बहुतों के लिए आम प्रॉब्लम होगी लेकिन कुछ सालों से भारत में इसकी वजह से तलाक के मामले बढ़े हैं। इसे स्लीप डिवोर्स नाम दिया गया है।
पिछले दिनों उत्तरप्रदेश की एक महिला ने अपने पति से तलाक सिर्फ खर्राटों की वजह से मांगा था। महिला के पति को थ्रोटल प्रॉब्लम थी जिस वजह से महिला की नींद रोजाना खराब हो रही थी। काउंसलर के बहुत समझाने के बाद भी पत्नी को यह लग रहा था कि उसके साथ धोखा हुआ है। शादी के पहले यह बात उसे बतानी चाहिए। पति के खर्राटे की वजह से उसे मानसिक तनाव हो रहा था।
पिछले कुछ वर्षों में कपल के अलग-अलग कमरे में सोने का चलन अमेरिका में बढ़ा है। इंटरनेशनल हाउसवेयर्स एसोसिएशन ने जनवरी, 2023 में एक सर्वे किया, जिसमें पता चला कि अमेरिका में 20% कपल एक साथ नहीं सोते हैं। इसकी एक वजह है पति या पत्नी में से एक का खर्राटे लेना।
आज जरूरत की खबर में खर्राटे की वजह जानेंगे, क्या यह बीमारी है इसे समझेंगे।
आज के एक्सपर्ट हैं- डॉ. पी वेकेंट कृष्णन, इंटरनल मेडिसिन, आर्टेमिस हॉस्पिटल, गुरुग्राम, आशीष सरजू, कार्डियोलॉजिस्ट, क्लीवलैंड क्लिनिक, यूएस, डॉ. मीनू चेरियन, ईएनटी एक्सपर्ट, थुंबे यूनिवर्सिटी अस्पताल, यूएई और साइकोलॉजिस्ट प्रीतेश गौतम, भोपाल।
सवाल: क्या खर्राटे लेना कोई बीमारी है?
जवाब: नहीं। खर्राटे लेना बीमारी नहीं, प्रॉब्लम है। अगर इसे कंट्रोल नहीं किया गया तब कई तरह की बीमारी होने का खतरा हो सकता है।
सवाल: हम खर्राटे क्यों लेते हैं?
जवाब: नींद के दौरान जब हम सांस लेते हैं और छोड़ते हैं तब हमारी गर्दन और सिर के सॉफ्ट टिशू (मुलायम ऊतक) में कंपन की वजह से हम खर्राटे लेते हैं। ये मुलायम ऊतक हमारी नाक के रास्ते, टॉन्सिल और मुंह के ऊपरी हिस्से में होते हैं।
जब आप सोते हैं, हवा के जाने का रास्ता आराम की स्थिति में होता है, तब हवा को अंदर बाहर जाने के लिए जोर लगाना पड़ता है जिसकी वजह से मुलायम ऊतकों में कंपन पैदा हो जाता है। इससे खर्राटे की आवाज आती है।
सवाल: स्लीप ऐप्री कब होता है?
जवाब: स्लीप ऐप्नी को ऑब्सट्रक्टिव स्लीप ऐप्री कहते हैं। इसमें सोते समय आपके नाक में एयरफ्लो कम हो जाता है। इसमें नाक और मुंह के ऊपरी हिस्से में हवा भर जाती है। इससे नाक के ऊपरी वायुमार्ग (upper airway) का हिस्सा या पूरा नाक ब्लॉक हो जाता है। इस वजह से डायाफ्राम और छाती के मसल्स को आपके ब्लॉक वायुमार्ग को खोलने और फेफड़ों में हवा खींचने के लिए ज्यादा मेहनत करनी पड़ती है।
सवाल: क्या यह सीरियस बीमारी है?
जवाब: हां, यह सीरियस बीमारी है। इससे जान भी जा सकती है। बप्पी लहरी इसी बीमारी से पीड़ित थे। इसे ब्रीदिंग डिसऑर्डर भी कहते हैं। इस बीमारी में सोते वक्त आपकी सांस बार-बार रुकती है और फिर चलती है। कई बार सोते समय आपकी सांस नींद में ही रुक सकती है। इसका आपको पता भी नहीं चलता। सांस रुकने की ये परेशानी कुछ सेकंड से लेकर 1 मिनट तक हो सकती है।
देश में 30 साल से ज्यादा उम्र वाले 44% पुरुष इस परेशानी से ग्रस्त हैं। समय रहते इसे कंट्रोल करना बहुत जरूरी है, इसके कारण पैरालिसिस तक की समस्या हो सकती है।
सवाल: जिन लोगों को खर्राटे की प्रॉब्लम है तो क्या उन्हें स्लीप ऐप्री भी होगा?
जवाब: नहीं ऐसा जरूरी नहीं। जिन लोगों में बहुत सीरियस खर्राटे की प्रॉब्लम है उन्हें स्लीप ऐप्री हो सकता है। यही वजह है कि खर्राटे लेने वाले पेशेंट्स को स्लीप स्टडी के लिए भेजा जाता है। ताकि सही वजह को पता कर ट्रीटमेंट आसान हो सके। स्लीप ऐप्री को पहचानने के लिए एक मशीन होती है। जिसे लगाकर सोना होता है।
सवाल: खर्राटे की वजह से दूसरी किस तरह दिक्कतें हो सकती है?
जवाब: खर्राटे की वजह से लाइफ में कुछ कॉम्प्लिकेशन हो सकते हैं। जैसे:
सवाल: खर्राटे क्या रात की नींद को डिस्टर्ब करते हैं?
जवाब: बिल्कुल। खर्राटे लेने वाला व्यक्ति सो रहा होता है लेकिन ऑक्सीजन सही तरह से नहीं आने की वजह से दिमाग जाग रहा होता है। इस वजह से वो शांति से सो नहीं पाता, नींद पूरी नहीं हो पाती। दूसरे दिन उसे हैंगओवर होता है। एनर्जी कम हो जाती है। ऑफिस में वो सोता रहता है। ऐसे लोग ड्राइव करते वक्त एक्सीडेंट कर सकते हैं।
सवाल: खर्राटे का इलाज क्या संभव है?
जवाब: हां बिल्कुल इसका इलाज संभव है। आप ईएनटी यानी आंख, नाक और गला विशेषज्ञ डॉक्टर को दिखाकर ट्रीटमेंट करवा सकते हो।
सवाल: क्या खर्राटे रोकने के उपाय हैं ?
जवाब: सबसे पहले खर्राटे की वजह समझने की कोशिश करें, डॉक्टर से मिलें और समाधान ढूंढें ताकि सही ट्रीटमेंट हो सके।
इसके साथ कुछ और उपाय आप आजमां सकते हैं…
सवाल: क्या पुरुष महिलाओं से ज्यादा खर्राटे लेते हैं?
जवाब: नहीं। ऐसा जरूरी नहीं है। महिलाएं खर्राटे लेती हैं। इसे सोशल कारणों से छुपाया जाता है। एक और कारण यह है कि महिलाएं अपने फिगर को लेकर कॉन्शियस रहती हैं, इस वजह से उनका वजन पुरुषों की तुलना में ज्यादा नहीं बढ़ता है। एक ऐज के बाद वे इसे आसानी से स्वीकार कर लेती हैं।
खर्राटे पर कंट्रोल नहीं किया तो इन बीमारियों का है खतरा
खर्राटे पर हुई रिसर्च को पढ़ें
इंटरनेशनल जर्नल ऑफ मेडिकल रिसर्च एंड रिव्यू में खर्राटे पर एक रिसर्च छपी थी। पूर्वी ओडिशा के हेल्दी लोगों के बीच रिसर्च कर खर्राटे की समस्या जानने की कोशिश की गई। इसमें 550 महिलाओं और पुरुषों ने भाग लिया। 50% पुरुष और 30% महिलाओं में खर्राटे लेने की आदत आमतौर पर देखी गई। आश्चर्यजनक बात यह थी 47% लोग अपने खर्राटे लेने की आदत से अनजान थे। 25% लोग अपनी इस प्रॉब्लम की वजह से दिन में सो रहे थे।
सवाल: खर्राटे की वजह से अलग -अलग कमरे में पति-पत्नी सो रहे हैं इसके पीछे की साइकोलॉजी क्या है?
जवाब:  खर्राटे लेने की एक वजह स्ट्रेस लेवल का बढ़ना भी है। एक के खर्राटे की वजह से दूसरे साथी की नींद खराब होती है। इससे दूसरे साथी का भी स्ट्रेस लेवल बढ़ता है। सो नहीं पाने से ब्लड में कॉर्टिसोल हार्मोन बढ़ जाता है। इसकी वजह से चिड़चिड़ापन, गुस्सा बढ़ने जैसी समस्या होती है। इसकी वजह से आपका इरिटेशन बढ़ता है, पार्टनर से अलग होने की सोचने लगते हो।
वहीं जब पति-पत्नी साथ सोते हैं तब एंड्रोफिन हार्मोन बढ़ता है। इसके रिलीज होने की वजह से तनाव और दर्द कम होता है। मूड अच्छा रहता है।
अलग कमरे में सोने से पति-पत्नी के बीच रिश्ते में ये समस्या होगी
चलते-चलते नीचे लगे क्रिएटिव को पढ़ें, दूसरों को शेयर करने के साथ अपने रिश्तों को मजबूत करने की कोशिश भी करें...
